Държавен вестник, бр. 112, 2025 г., стр. 35

БРОЙ  112	
Д Ъ Р Ж А В Е Н  В Е С Т Н И К 	
СТР.  35   
профили, общи определения, общи метадан­
ни, общи изисквания за качество и аспекти, 
свързани с оперативната съвместимост на 
архитектурата на националните точки за 
достъп, общи условия за обмен на данни, за­
щитен достъп и общи дейности за обучение 
и популяризиране;
4. сътрудничеството с държавите – членки 
на Европейския съюз, по отношение на прак­
тиките за оценка на спазването на изисквания 
за доставчиците на данни, потребителите на 
данни и доставчиците на услуги в областта 
на интелигентните транспортни системи, 
посочени в спецификациите;
5. сътрудничеството с държавите – член­
ки на Европейския съюз, по отношение на 
разработването на механизми за осигуряване 
на спазването на изискванията и по въпроси 
относно трансграничното сътрудничество.“
§ 5. В чл. 9 се правят следните изменения:
1. В ал. 1 думите „приложения и услуги от­
носно интелигентните транспортни системи“ 
се заменят с „приложения, услуги и действия, 
посочени в приложение № 1“ и след тях се 
поставя запетая.
2. Алинея 2 се изменя така:
„(2) Когато е технически осъществимо, 
обработването на лични данни се извършва 
чрез използването на анонимни данни.“
3. Алинея 3 се изменя така:
„(3) Когато използването на анонимни 
данни е технически неосъществимо или 
обработването на личните данни не може 
да се извърши посредством използването на 
анонимни данни, обработването на личните 
данни се извършва чрез псевдонимизация, 
ако това е технически осъществимо.“
§ 6. В допълнителните разпоредби се правят 
следните изменения и допълнения:
1. В § 1:
а) в т. 2 след думите „информация и знания“ 
се поставя запетая и се добавя „който допринася 
за непрекъснатостта на услугите в областта на 
интелигентните транспортни системи“;
б) точка 4 се изменя така:
„4. „ИТС услуга или услуга в областта 
на интелигентните транспортни системи“ е 
предоставяне на приложение в областта на 
интелигентните транспортни системи чрез доб­
ре дефинирана организационна и оперативна 
рамка с цел подобряване на безопасността 
на ползвателите, ефикасността, устойчивата 
мобилност, удобството или улесняването или 
подпомагането на транспортните операции и 
дейностите при пътуване;“
в) в т. 14 накрая се поставя запетая и се 
добавя „както и инфраструктура за зареждане 
с електроенергия и за презареждане с алтер­
нативни горива“;
г) точка 18 се изменя така:
„18. „Стандарт“ е стандарт съгласно оп­
ределението в чл. 2, т. 1 от Регламент (ЕС) 
№ 1025/2012 на Европейския парламент и на 
Съвета от 25 октомври 2012 година относно 
европейската стандартизация, за изменение 
на директиви 89/686/ЕИО и 93/15/ЕИО на 
Съвета и на директиви 94/9/ЕО, 94/25/ЕО, 
95/16/ЕО, 97/23/ЕО, 98/34/ЕО, 2004/22/ЕО, 
2007/23/ЕО, 2009/23/ЕО и 2009/105/ЕО на 
Европейския парламент и на Съвета и за 
отмяна на Решение 87/95/ЕИО на Съвета и 
на Решение № 1673/2006/ЕО на Европейския 
парламент и на Съвета (OB, L 316, 14.11.2012).“;
д) създават се т. 24 – 32:
„24. „Съвместни интелигентни транспортни 
системи“ са интелигентни транспортни сис­
теми, които позволяват на ползвателите на 
интелигентни транспортни системи, без да 
се познават и по недискриминационен начин, 
да си взаимодействат и да си сътрудничат 
посредством обмен на защитени и надеждни 
съобщения.
25. „СИТС услуга“ е услуга в областта на 
интелигентните транспортни системи, която 
се предоставя чрез съвместни интелигентни 
транспортни системи.
26. „Наличност на данни“ е съществуването 
на данните в цифров машинночетим формат.
27. „Национална точка за достъп“ е цифров 
интерфейс, който представлява единна точка 
за достъп за потребителите на данни до ста­
тични данни, данни от предходни периоди, 
наблюдавани данни и/или динамични данни 
за пътувания и за трафик за различните ви­
дове транспорт, включително актуализации 
на данните, предоставяни от държателите на 
данни на територията на Република България.
28. „Достъпност на данни“ е възможност­
та данните да бъдат поискани и получени в 
цифров машинночетим формат.
29. „Услуга за мултимодална цифрова мо­
билност“ е услуга, предоставяща информация 
за движението и данни за пътуването, като 
например местоположение на транспортните 
съоръжения, разписания, наличност или та­
рифи за повече от един вид транспорт, която 
може да включва характеристики, чрез които 
е възможно извършването на резервации, 
запазване, плащания или издаване на билети.
30. „Основна информация“ е информацията, 
която е определена за относима към инфор­
мирането на участниците в движението по 
пътищата и ползвателите на интелигентните 
транспортни системи, от органите, които 
отговарят за пътя и за събирането на тази 
информация.
31. „Градски възел“ е градска зона, в която 
елементите на транспортната инфраструктура 
на трансевропейската транспортна мрежа за 
пътници и товари, като пристанищата, вклю­
чително пътническите терминали, летищата, 
железопътните гари, автогарите и мултимо­
далните товарни терминали, разположени 
във или около градската зона, са свързани 
с други елементи на тази инфраструктура и 
с инфраструктурата за регионално и местно 
движение, включително инфраструктурата за 
отделните видове транспорт.